মাধবপুর প্রতিনিধি ॥ মাধবপুরে জমির আইল বাঁধাকে কেন্দ্র করে দু’পক্ষের সংঘর্ষে ৫জন আহত হয়েছে। গতকাল বুধবার সকালে উপজেলার সুলতানপুর গ্রামে এ সংঘর্ষের ঘটনা ঘটেছে। স্থানীয় সূত্রে জানা গেছে, সুলতানপুর গ্রামের ফজলুর রহমান চৌধুরীর ছেলে খালেদ চৌধুরী মাঠে গিয়ে তার জমির ভিতর আইল বাধা দেখতে পান। বিষয়টি পার্শ¦বর্তী জমির মালিক একই গ্রামের গহর আলীর ছেলে আউয়াল মিয়া (৪৫)কে আইল বাধার ব্যাপারে জিজ্ঞেস করলে দু’জনের মধ্যে তর্কবিতর্ক হয়। এক পর্যায়ে উভয় পক্ষের লোকজন জড়ো হয়ে সংঘর্ষে লিপ্ত হয়। এসময় পানিহাতা গ্রামের দুলাল মিয়া (৪০), সুলতানপুর গ্রামের ইকরাম মিয়া (২৫) ও সুমন মিয়া (২৬) সহ ৫জন আহত হয়।